CELEX: 62000CJ0176
Language: da
Date: 2001-03-08 00:00:00
Title: Domstolens Dom (Fjerde Afdeling) af 8. marts 2001. # Kommissionen for De Europæiske Fællesskaber mod Den Hellenske Republik. # Traktatbrud - Manglende gennemførelse af direktiv 96/24/EF og 96/25/EF. # Sag C-176/00.

Avis juridique important

|

62000J0176

Domstolens Dom (Fjerde Afdeling) af 8. marts 2001.  -  Kommissionen for De Europæiske Fællesskaber mod Den Hellenske Republik.  -  Traktatbrud - Manglende gennemførelse af direktiv 96/24/EF og 96/25/EF.  -  Sag C-176/00.  

Samling af Afgørelser 2001 side I-02063

ParterDommens præmisserAfgørelse om sagsomkostningerAfgørelse
Nøgleord

Medlemsstater - forpligtelser - gennemførelse af direktiver - manglende gennemførelse ubestridt

Parter

I sag C-176/00, Kommissionen for De Europæiske Fællesskaber ved M. Kondou-Durande, som befuldmægtiget, og med valgt adresse i Luxembourg, sagsøger, mod Den Hellenske Republik ved G. Kanellopoulos og D. Tsagkaraki, som befuldmægtigede, og med valgt adresse i Luxembourg, sagsøgt, "angående en påstand om, at det fastslås, at Den Hellenske Republik har tilsidesat de forpligtelser, der påhviler den i henhold til EF-traktaten og Rådets direktiv 96/24/EF af 29. april 1996 om ændring af direktiv 79/373/EØF om handel med foderblandinger (EFT L 125, s. 33), Rådets direktiv 96/25/EF af 29. april 1996 om omsætning af fodermidler og om ændring af direktiv 70/524/EØF, 74/63/EØF, 82/471/EØF og 93/74/EØF samt om ophævelse af direktiv 77/101/EØF (EFT L 125, s. 35), idet den ikke har vedtaget de nødvendige love og administrative bestemmelser for at efterkomme disse direktiver, har DOMSTOLEN (Fjerde Afdeling) sammensat af afdelingsformanden, A. La Pergola, og dommerne S. von Bahr (refererende dommer) og C.W.A. Timmermans, generaladvokat: J. Mischo justitssekretær: R. Grass, på grundlag af den refererende dommers rapport, og efter at generaladvokaten har fremsat forslag til afgørelse den 18. januar 2001, afsagt følgende Dom 

Dommens præmisser

1 Ved stævning indleveret til Domstolens Justitskontor den 11. maj 2000 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Den Hellenske Republik har tilsidesat forpligtelser, der påhviler den i henhold til EF-traktaten og Rådets direktiv 96/24/EF af 29. april 1996 om ændring af direktiv 79/373/EØF om handel med foderblandinger (EFT L 125, s. 33), og Rådets direktiv 96/25/EF af 29. april 1996 om omsætning af fodermidler og om ændring af direktiv 70/524/EØF, 74/63/EØF, 82/471/EØF og 93/74/EØF samt om ophævelse af direktiv 77/101/EØF (EFT L 125, s. 35), idet den ikke har vedtaget de nødvendige love og administrative bestemmelser for at efterkomme disse direktiver. 2 Artikel 2 i direktiv 96/24 og artikel 17 i direktiv 96/25 bestemmer, at medlemsstaterne sætter de nødvendige love og administrative bestemmelser i kraft for at efterkomme nævnte direktiver senest den 30. juni 1998 og straks underretter Kommissionen herom. 3 Da Kommissionen ikke havde modtaget underretning fra den græske regering om foranstaltninger til gennemførelse af direktiv 96/24 og 96/25 og heller ikke rådede over andre oplysninger, som gjorde det muligt for den at fastslå, at Den Hellenske Republik havde vedtaget de nødvendige bestemmelser med henblik herpå, tilsendte den medlemsstaten en åbningsskrivelse af 25. august 1998 og anmodede den om at fremsætte sine bemærkninger hertil inden for en frist på to måneder. 4 Denne åbningsskrivelse blev ikke besvaret af de græske myndigheder. Kommissionen rettede derfor ved skrivelse af 4. august 1999 en begrundet udtalelse til Den Hellenske Republik og anmodede den om at træffe de nødvendige foranstaltninger for at efterkomme forpligtelserne i direktiv 96/24 og 96/25 inden for en frist på to måneder efter meddelelsen af denne udtalelse. 5 Da Kommissionen ikke havde modtaget nogen oplysning fra den græske regering, som gjorde det muligt for den at fastslå, om de nødvendige love og administrative bestemmelser for at efterkomme direktiv 96/24 og 96/25 var blevet vedtaget, anlagde Kommissionen nærværende sag. 6 Den Hellenske Republik har i sit svarskrift ikke bestridt, at de nødvendige foranstaltninger til gennemførelse af direktiv 96/24 og 96/25 ikke er blevet truffet inden for den fastsatte frist. Den har imidlertid oplyst Domstolen om, at proceduren for gennemførelsen af nævnte direktiver, bl.a. Landbrugsministeriets kompetente afdelingers udarbejdelse af ministerielle bekendtgørelser med henblik herpå er ved at blive afsluttet. 7 Det bemærkes hertil, at i henhold til artikel 249, stk. 3, EF er et direktiv med hensyn til det tilsigtede mål bindende for enhver medlemsstat, som det rettes til. Det fremgår af fast retspraksis, at dette medfører en forpligtelse til at overholde de frister, der fastsættes i direktiverne (jf. bl.a. dom af 22.9.1976, sag 10/76, Kommissionen mod Italien, Sml. s. 1359, præmis 11 og 12, samt af 7.12.2000, sag C-69/99, Kommissionen mod Det Forenede Kongerige, Sml. I, s. 10979, præmis 21). 8 Da gennemførelsen af direktiv 96/24 og 96/25 ikke er blevet foretaget inden for den i direktiverne fastsatte frist, må der gives Kommissionen medhold. 9 Det fastslås derfor, at Den Hellenske Republik har tilsidesat de forpligtelser, der påhviler den i henhold til direktiv 96/24 og 96/25, idet den ikke inden for den fastsatte frist har vedtaget de nødvendige love og administrative bestemmelser for at efterkomme disse direktiver. 

Afgørelse om sagsomkostninger

Sagens omkostninger 10 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Den Hellenske Republik tilpligtes at betale sagens omkostninger, og Den Hellenske Republik har tabt sagen, bør det pålægges den at betale sagens omkostninger. 

Afgørelse

På grundlag af disse præmisser udtaler og bestemmer DOMSTOLEN (Fjerde Afdeling) 1) Den Hellenske Republik har tilsidesat de forpligtelser, der påhviler den i henhold til Rådets direktiv 96/24/EF af 29. april 1996 om ændring af direktiv 79/373/EØF om handel med foderblandinger, og Rådets direktiv 96/25/EF af 29. april 1996 om omsætning af fodermidler og om ændring af direktiv 70/524/EØF, 74/63/EØF, 82/471/EØF og 93/74/EØF samt om ophævelse af direktiv 77/101/EØF, idet den ikke inden for den fastsatte frist har vedtaget de nødvendige love og administrative bestemmelser for at efterkomme disse direktiver. 2) Den Hellenske Republik betaler sagens omkostninger.